મહારાષ્ટ્રના યવતમાલમાં એક આખલો મકાનની છત પર જઇ પહોંચ્યો. મકાન માલિકે જયારે આખલાને ઘરની છત પર જોયો એટલે તેને ઊતારવા માટે ગામલોકોની મદદ લીધી. ખુબ સમજાવી-ફોસલાવીને એનેનીચે ઊતારવાની કોશિશ કરી, પણ આખલો ટસનો મસ ન થયો. આખરેએને દોરડું બાંધીને નીચે ઊતારવાનો વિચાર કર્યો, પણ આખલો ગુસ્સાવાળો હતો. અચાનક જ ગુસ્સે ભરાય અને લોકોને મારવા દોડે તો? આખરે એને હેમખેમ ઊતારવા માટે પશુઓના ડોકટરોને બોલાવવામાં આવ્યા. ડોકટરે એને ઊંઘનું ઇન્જેકશન આપીને અર્ધબેહોશ કરી દીધો. એ પછી એને મોટા કપડાથી બાંંધીને ક્રેન દ્વારા નીચે ઉતારવામાં આવ્યો.(૧.૧૯)